## Υπόδειγμα Τεχνικής Προσφοράς

**ΤΜΗΜΑ 1 – ΟΜΑΔΑ 1: Οχήματα 4X4 Τύπου Pick – up**

**Γενικά**

Το όχημα θα είναι τύπου ημιφορτηγού, ελαφρού τύπου **διπλοκάμπινο** με κίνηση και στους τέσσερις τροχούς **(4Χ4),** ικανό να κινείται με ευκολία εντός και εκτός δρόμου. Θα είναι γνωστού κατασκευαστή, διεθνούς και αναγνωρισμένου τύπου με εκτεταμένο δίκτυο εγκαταστάσεων για επισκευές και ανταλλακτικά.

Το μικτό βάρος του οχήματος θα είναι περίπου **3.000 Kg**, και μέγιστη ταχύτητα οχήματος τουλάχιστον **150 Km/h.**

**ΑΠΟΚΛΙΣΕΙΣ**

Όλες οι απαιτήσεις των τεχνικών προδιαγραφών είναι ουσιώδεις και απαράβατες, η τυχόν ύπαρξη απόκλισης θα σημαίνει απόρριψη της προσφοράς. Όπου απαίτηση αναφέρεται με τη λέξη «περίπου» γίνεται αποδεκτή απόκλιση + 10% της αναφερόμενης τιμής.

**Πλαίσιο**

Το πλαίσιο του οχήματος θα είναι χαλύβδινο τύπου σκάλας υψηλής στρεπτικής ακαμψίας. Ο προσφερόμενος τύπος πλαισίου θα είναι κατασκευασμένος για την μεταφορά ωφέλιμου φορτίουτουλάχιστον **1.000 kg** και θα παρέχει την δυνατότητα για άνετη και ασφαλή κίνηση εντός και εκτός οδοστρώματος σε δύσκολες συνθήκες λειτουργίας.

**Θάλαμος επιβατών**

Ο χώρος επιβατών (καμπίνα) θα είναι εξ’ ολοκλήρου χαλύβδινος. Θα φέρει 4 πόρτες, 2 σε κάθε πλευρά του οχήματος. Όλες οι πόρτες θα φέρουν κλειδαριές ασφαλείας και θα κλειδώνουν κεντρικά από τηλεχειριστήριο ή με κλειδί από την κλειδαριά της πόρτας του οδηγού ή του συνοδηγού. Επίσης οι θύρες θα φέρουν ηλεκτρικούς υαλοπίνακες ασφαλείας ανοιγόμενους προσφέροντας ευρύ οπτικό πεδίο προς όλες τις πλευρές και ηλεκτρομαγνητικές κλειδαριές (χωρίς τηλεχειρισμό). Επίσης η καμπίνα θα προσφέρει άριστη θερμική και ακουστική μόνωση και θα είναι εξοπλισμένη με εσωτερική επένδυση αρίστης ποιότητας παρέχοντας άνεση, ασφάλεια και ανθεκτικότητα.

Η καμπίνα στο εμπρός μέρος θα φέρει 2 ανεξάρτητα ρυθμιζόμενα καθίσματα (οδηγού - συνοδηγού). Στο πίσω μέρος θα υπάρχει ένα ενιαίο κάθισμα. Το όχημα παρέχει την δυνατότητα μεταφοράς τεσσάρων (4) επιβατών (συμπεριλαμβανομένου του οδηγού). Τα υλικά κατασκευής των καθισμάτων θα είναι υψηλής αντοχής και ποιότητας. Όλα τα καθίσματα θα παρέχουν απόλυτη άνεση και εργονομικές προδιαγραφές και θα είναι εξοπλισμένα με προσκέφαλα και ζώνες ασφαλείας.

Τα καθίσματα του οδηγού και του συνοδηγού θα είναι ρυθμιζόμενης θέσης (εμπρός-πίσω) και κλίσης πλάτης και φέρουν προσκέφαλα ρυθμιζόμενου ύψους. Προσκέφαλα και ζώνες ασφαλείας τριών σημείων για τον οδηγό και τον συνοδηγό. Ζώνες ασφαλείας τριών σημείων για τους πίσω επιβάτες. Οι εμπρόσθιες ζώνες θα είναι εφοδιασμένες με προεντατήρες οι οποίοι θα επενεργούν στα κλείστρα των ζωνών. Οι ζώνες ασφαλείας θα είναι σύμφωνα με την οδηγία 77/541 \* 2005/40. Η καμπίνα θα φέρει ένα στρεπτό αλεξήλιο σε κάθε πλευρά, υαλοκαθαριστήρες δυο ταχυτήτων και μιας διακοπτόμενης, όπως και συσκευή πλυσίματος αλεξήνεμου (εκτόξευσης νερού στο παρμπρίζ). Επίσης θα φέρει ένα (1) εσωτερικό τοποθετημένο στο κέντρο του αλεξήνεμου και δύο (2) εξωτερικά κάτοπτρα (καθρέπτες) εξωτερικά ρυθμιζόμενα (όχι ηλεκτρικά).

Η καμπίνα επιβατών θα διαθέτει 2 ηχεία στις εμπρόσθιες θύρες, χωρίς προεγκατάσταση για τις οπίσθιες. Θα φέρει επίσης πρόσθετα καλύμματα δαπέδου (πατάκια)

**Αερόσακοι – SRS**

Το όχημα θα φέρει σύγχρονο σύστημα SRS με αερόσακους οδηγού και συνοδηγού. Το σύστημα SRS θα ελέγχει παράλληλα και την ενεργοποίηση των προεντατήρων των ζωνών.

**Σύστημα θέρμανσης, αερισμού**

Το όχημα θα έχει σύστημα θέρμανσης, αερισμού και παροχής ψυχρού αέρα με σύγχρονο σύστημα **air condition** τα οποία εξασφαλίζουν στους επιβαίνοντες ιδανική και άνετη εσωτερική θερμοκρασία.

**Κιβωτάμαξα**

Η κιβωτάμαξα θα είναι μεταλλική ισχυρής κατασκευής ικανή για την μεταφορά ωφέλιμου φορτίου τουλάχιστον **1.000kg** και θα είναι εξοπλισμένη με στηρίγματα πρόσδεσης του φορτίου. Η πόρτα στο πίσω μέρος της κιβωτάμαξας θα μπορεί να συγκρατείται οριζοντίως στο ύψος του δαπέδου με μεταλλικά στελέχη

**Διαστάσεις**

Οι διαστάσεις θα είναι περίπου:

|  |  |
| --- | --- |
| Ολικό μήκος  | 5300 mm |
| Ολικό ύψος  | 1800 mm |
| Ολικό πλάτος  | 1800 mm |
| Μεταξόνιο  | 3000 mm |
| Γωνία προσέγγισης (ο) | 31ο |
| Γωνία διαφυγής (ο) | 26ο |

**Διαστάσεις χώρου φόρτωσης:**

Οι διαστάσεις θα είναι ενδεικτικά:

|  |  |
| --- | --- |
| Εσωτερικό μήκος καρότσας (κατώτερο σημείο)  | 1.500 mm |
| Εσωτερικό πλάτος | 1.500 mm |
| Ύψος | 450 mm |

**Γωνίες – ελάχιστη απόσταση από το έδαφος**

Να δοθούν οι κάτωθι:

* Γωνία κεκλιμένου
* Εδαφική ανοχή
* Γωνία φυγής
* Γωνία προσέγγισης

**Κινητήρας**

Το όχημα θα είναι εξοπλισμένο με έναν υδρόψυκτο τετράχρονο τετρακύλινδρο πετρελαιοκινητήρα αμέσου ψεκασμού Direct Injection, τεχνολογίας Super Common Rail 16 βαλβίδων με 2 εκκεντροφόρους επί κεφαλής και συνολικού κυβισμού τουλάχιστον **1.995cc** εξοπλισμένο με στροβιλοσυμπιεστή (TURBOCHARGER) μεταβλητής γεωμετρίας (VNT) και intercooler. Η μέγιστη ιπποδύναμη του κινητήρα θα είναι τουλάχιστον **150Hp** και η ροπή του **400Nm** τουλάχιστον.

Η απόδοση του κινητήρα θα αφορά την εργοστασιακή απόδοση, χωρίς επιπλέον μετατροπές. Ο κινητήρας του οχήματος θα είναι σύγχρονης αντιρρυπαντικής τεχνολογίας και θα πληροί τις σχετικές διατάξεις της κοινοτικής νομοθεσίας και τα σχετικά ευρωπαϊκά και διεθνή πρότυπα, στάθμης θορύβου και λοιπά χαρακτηριστικά.

Το σύστημα παροχής καυσίμου θα είναι εφοδιασμένο με κύρια και βοηθητική αντλία οι οποίες θα διατηρούν το σύστημα παροχής καυσίμου υπό πίεση. Το σύστημα αυτό, μαζί με τον σύγχρονο σχεδιασμό της νεροπαγίδας του φίλτρου καυσίμου και των σωληνώσεων θα αποτρέπουν τον κίνδυνο παγώματος του καυσίμου.

**Συμπλέκτης**

Θα φέρει συμπλέκτη μονόδισκο, ξηρού τύπου υδραυλικής επενέργειας

**Κιβώτιο Ταχυτήτων**

Το όχημα θα είναι εφοδιασμένο με χειροκίνητο κιβώτιο ταχυτήτων τουλάχιστον πέντε (5) σχέσεων εμπροσθοπορείας (πλήρως συγχρονισμένες) και μία (1) σχέσης οπισθοπορείας. Όλες οι ταχύτητες εκτός της όπισθεν θα έχουν συστήματα συγχρονισμού. Ο μοχλός επιλογής των ταχυτήτων θα βρίσκεται στο μέσον του δαπέδου του θαλάμου οδήγησης (καμπίνας).

**Σύστημα Επιλογής 4x4 & Υποβιβασμού Σχέσεων**

Το σύστημα μετάδοσης κίνησης θα περιλαμβάνει κιβώτιο υποβιβασμού 2 σχέσεων (Transfer Case) πλανητικού τύπου. Η επιλογή της σχέσεως υποβιβασμού θα γίνεται ηλεκτρικά από κουμπιά τα οποία βρίσκονται στο ταμπλό της καμπίνας οδήγησης.

**Διαφορικά**

Θα φέρει διπλό διαφορικό **(4Χ4).**

Το σύστημα μετάδοσης κίνησης θα είναι εφοδιασμένο με βοηθητικό κιβώτιο (transfer case), το οποίο στην κατάσταση **4Χ4** και κατ’ επιλογή του χρήστη μέσο ηλεκτρονικού συστήματος θα δύναται να υποβιβάζει τις σχέσεις Το όχημα θα διαθέτει έτσι τη δυνατότητα αποσύμπλεξης του μηχανισμού μετάδοσης της κίνησης προς τον εμπρόσθιο.

Η επιλογή της μετάδοσης κίνησης από 4x2 σε 4x4 και της αντίστοιχης σχέσεως μετάδοσης θα γίνεται ηλεκτρονικά από τον χρήστη με κουμπιά τα οποία θα βρίσκονται στο ταμπλό της καμπίνας οδήγησης τα οποία θα ενεργοποιούν το κιβώτιο υποβιβασμού (Transfer Case) 2 σχέσεων (αργό - γρήγορο). Η αλλαγή της σχέσης από 4Χ2 σε 4Χ4 (μόνο γρήγορο) θα γίνεται και εν κινήσει μέχρι 100 KM/h

**Ηλεκτρικό σύστημα**

Tο ηλεκτρικό σύστημα του οχήματος θα είναι κατάλληλο για τη λειτουργία, κυκλοφορία και ασφαλή οδήγηση του αυτοκινήτου. H τάση του ηλεκτρικού κυκλώματος θα είναι 12V. Το όχημα θα είναι εξοπλισμένο με σύστημα μη εκκίνησης του κινητήρα (immobilizer) όταν δεν χρησιμοποιείται το εργοστασιακό κλειδί του οχήματος.

**Τροχοί / Ελαστικά**

Το όχημα θα φέρει μονούς χαλύβδινους τροχούς υψηλής αντοχής ίδιων διαστάσεων στον εμπρός και στον πίσω άξονα. Ένας πλήρης εφεδρικός τροχός, όμοιος με τους υπόλοιπους του οχήματος θα βρίσκεται τοποθετημένος σε ειδική βάση στο πίσω μέρος του οχήματος κάτω από τον χώρο φόρτωσης. Η θέση του δεν θα επηρεάζει τις απαιτήσεις διαστάσεων και επιδόσεων του οχήματος και θα επιτρέπει την αφαίρεση ή επανατοποθέτησή του από ένα άτομο. Στον εξοπλισμό του οχήματος θα περιλαμβάνεται γρύλλος και εργαλεία αλλαγής τροχού τα οποία θα διατίθενται από τον κατασκευαστή.

Τα ελαστικά θα είναι ακτινωτού τύπου (Radial), χωρίς αεροθαλάμους (tubeless), ημιτρακτερωτά σύμφωνα με ETRTO και την οδηγία 92/23 \* 2005/11 επί των οποίων θα αναγράφεται το χαρακτηριστικό έγκρισης (Ε). Το όχημα θα επιτρέπει την εύκολη και ασφαλή τοποθέτηση όλων των τύπων αντιολισθητικών αλυσίδων.

**Σύστημα Ανάρτησης**

Το σύστημα ανάρτησης του οχήματος θα είναι βαρέως τύπου και σχεδιασμένο για να μεταφέρει ωφέλιμο φορτίο **1.000kg** τουλάχιστον.

Η εμπρόσθια ανάρτηση θα διαθέτει διπλά ψαλίδια.

Η οπίσθια ανάρτηση θα αποτελείται από φύλλα σούστας με αμορτισέρ διπλής ενέργειας.

**Σύστημα Διεύθυνσης**

Το σύστημα διεύθυνσης του οχήματος θα είναι αριστερής διάταξης σύμφωνο με την οδηγία 70/311 \* 1999/7 και θα φέρει υδραυλικά υποβοηθουμένη κρεμαγιέρα**.**

**Συστήματα πέδησης**

Το όχημα θα φέρει σύστημα πέδησης υδραυλικής επενέργειας με υποβοήθηση Servo και θα διαθέτει ηλεκτρονικό σύστημα αντιμπλοκαρίσματος των τροχών (σύστημα A.B.S.). Το κύριο σύστημα πέδησης θα επενεργεί σε όλους τους τροχούς του οχήματος. Οι μπροστινοί τροχοί θα φέρουν από ένα αεριζόμενο δισκόφρενο ενώ οι πίσω τροχοί θα φέρουν από ένα ταμπούρο ή δισκόφρενο.

Το βοηθητικό σύστημα πέδησης (πέδη στάθμευσης) θα επενεργεί μηχανικά στους οπίσθιους τροχούς του οχήματος.

**Ρυμούλκηση**

Το όχημα θα φέρει σύμφωνα με την οδηγία 77/389 \* 96/64 ένα άγκιστρο ρυμούλκησης στην εμπρόσθια πλευρά κατάλληλο για τη ρυμούλκησης του σε περίπτωση βλάβης.

**Παρελκόμενα**

 Κάθε όχημα θα συνοδεύεται από μία πλήρη σειρά εργαλείων - παρελκόμενων αμέσου εξυπηρέτησης (γρύλος, εργαλεία αλλαγής τροχού, κ.λ.π.), τοποθετημένων σε ειδικό σάκο ή κιβώτιο. Όλα τα εργαλεία θα είναι ισχυρής κατασκευής, επιχρωμιωμένα ή να έχουν υποστεί αντιοξειδωτική προστασία και σκλήρυνση.

**Χρωματισμός**

Όλα τα μεταλλικά μέρη του οχήματος θα είναι κατάλληλα επεξεργασμένα για την προστασία τους από οξειδώσεις. Το όχημα θα είναι κόκκινου χρώματος.

**Κατ’ ελάχιστον το ημιφορτηγό θα φέρει:**

|  |
| --- |
| **ΕΞΩΤΕΡΙΚO - ΑΝΕΣΗ** |
| Φωτιστικά σώματα με λειτουργία Follow-me-home |
| Αισθητήρες φώτων |
| Ηλεκτρικοί καθρέπτες |
| Θερμαινόμενοι καθρέπτες |
| Κλείδωμα με τηλεχειρισμό |
| Λαβή στη θύρα καρότσας |
| **ΕΣΩΤΕΡΙΚΟ ΑΝΕΣΗ** |
| Αναλογικό ταχύμετρο |
| Τιμόνι ρυθμιζόμενο καθ' ύψος και τηλεσκοπικά |
| Ηλεκτρικό σύστημα διεύθυνσης (EPS) |
| Χειροκίνητος εσωτερικός καθρέπτης (ημέρα/νύχτα) |
| Air-condition |
| Εμπρός ηλεκτρικά παράθυρα |
| Πίσω ηλεκτρικά παράθυρα |
| Αυτόματη λειτουργία παραθύρου οδηγού |
| Λειτουργία αντι-μπλοκαρίσματος στο παράθυρο οδηγού |
| Φίλτρο UV στα παράθυρα |
| Πρίζα 12V |
| Μονόχρωμη οθόνη LCD πολλαπλών πληροφοριών |
| Διακόπτης τετρακίνησης͌ |
| Διακόπτες επιλογής οδήγησης Eco & Power |
| Cruise control |
| Χειριστήρια ηχοσυστήματος στο τιμόνι |
| Χειριστήρια Συστήματος Πολυμέσων στο τιμόνι |
| Χειριστήρια τηλεφώνου στο τιμόνι |
| Πλήκτρο φωνητικής αναγνώρισης στο τιμόνι |
| **ΣΥΣΤΗΜΑ ΠΟΛΥΜΕΣΩΝ** |
| Ηχοσύστημα Ράδιο/CD με δυνατότητα MP3 και WMA |
| 4 ηχεία |
| Θύρες σύνδεσης Aux-in & USB |
| Σύστημα Bluetooth hands-free |
| **ΑΣΦΑΛΕΙΑ** |
| ABS με Κατανομή Πέδησης EBD |
| Σύστημα Υποβοήθησης Πέδησης (BA) |
| Φώτα Πέδησης Άμεσης Ανάγκης (EBS) |
| Πίσω φως Πέδησης τύπου LED |
| Πίσω φώτα τύπου λαμπτήρα |
| Εμπρός προβολείς αλογόνου τύπου reflector |
| Φώτα ημέρας τύπου λαμπτήρα |
| Χειροκίνητη ρύθμιση ύψους εμπρός φώτων |
| Προβολείς ομίχλης εμπρός |
| Ενσωματωμένα φλας στους καθρέπτες |
| Cruise Control  |
| Σύστημα Αποφυγής Πρόσκρουσης με ανίχνευση πεζών |
| Σύστημα Ειδοποίησης Αλλαγής Λωρίδας με ανίχνευση κόπωσης οδηγού |
| Σύστημα Ελέγχου Ευστάθειας οχήματος (VSC) |
| Σύστημα Ελέγχου Ταλάντωσης κατά τη ρυμούλκηση (TSC) |
| Σύστημα Ενεργού Ελέγχου Πρόσφυσης (A-TRC) |
| Σύστημα Υποβοήθησης Εκκίνησης σε Ανηφόρα (HAC) |
| Immobiliser |
| Αερόσακοι SRS - 7 αερόσακοι  |
| Υπενθύμιση πρόσδεσης εμπρός ζωνών ασφαλείας |
| Υπενθύμιση πρόσδεσης πίσω ζωνών ασφαλείας |
| Προεντατήρες και ρυθμιστές έντασης |
| Δυνατότητα απενεργοποίησης αερόσακου συνοδηγού |
| Σύστημα πρόσδεσης παιδικών καθισμάτων ISOFIX |
| Καθίσματα οδηγού - συνοδηγού με τεχνολογία μείωσης τραυματισμού αυχένα WIL |
| Πίσω προσκέφαλα (3) |
| **ΕΠΙΔΟΣΕΙΣ, ΜΕΤΑΦΟΡΑ & ΠΡΟΣΤΑΣΙΑ** |
| Άνετη ανάρτηση |
| Σύστημα Ελέγχου Ευστάθειας σε επικλινές έδαφος |
| Κλείδωμα πίσω διαφορικού |
| Λειτουργία θέρμανσης και ανάφλεξης κινητήρα |
| Εσωτερικοί γάντζοι καρότσας |
| Αποθαμβωτής πίσω παρμπρίζ |
| Εμπρός και πίσω λασπωτήρες |

**Ποιότητα - Καταλληλότητα - Τεχνική Υποστήριξη**

Με την προσφορά να κατατεθεί:

* Υπεύθυνη Δήλωση προσκόμισης κατά την παράδοση Έγκρισης Τύπου προκειμένου να είναι εφικτή η ταξινόμηση του οχήματος σύμφωνα με τις ισχύουσες σχετικές διατάξεις.
* Υπεύθυνη δήλωση εγγύησης καλής λειτουργίας τουλάχιστον **2 έτη** για το πλήρες όχημα (η εγγύηση να είναι ανεξάρτητη από τα προβλεπόμενα σε οποιαδήποτε εργοστασιακή εγγύηση και να καλύπτει, χωρίς καμία επιπλέον επιβάρυνση του Αγοραστή, την αντικατάσταση ή επιδιόρθωση οποιασδήποτε βλάβης ή φθοράς συμβεί, μη οφειλόμενης σε κακό χειρισμό) .
* Υπεύθυνη δήλωση εγγύησης αντισκωριακής προστασίας τουλάχιστον **3 έτη**.
* Υπεύθυνη δήλωση παροχής ανταλλακτικών τουλάχιστον για **10 έτη**. Το διάστημα παράδοσης των ζητούμενων κάθε φορά ανταλλακτικών θα είναι μικρότερο από 10 ημέρες.
* Υπεύθυνη δήλωση για τον τρόπο αντιμετώπισης των αναγκών συντήρησης / service. Η ανταπόκριση του συνεργείου συντήρησης / αποκατάστασης θα γίνεται το πολύ εντός δύο (2) εργασίμων ημερών από την εγγραφή ειδοποίηση περί βλάβης και η έντεχνη αποκατάσταση το πολύ εντός είκοσι (20) εργασίμων ημερών.

**Να κατατεθεί άδεια λειτουργίας του συνεργείου συντήρησης στην Ελλάδα .**

**Δείγμα**

Προκειμένου να διαπιστωθούν και να αξιολογηθούν πληρέστερα όλα τα λειτουργικά και τεχνικά στοιχεία κάθε προσφερόμενου είδους καθώς και η συμμόρφωσή του προς τις τεχνικές προδιαγραφές, πρέπει, εφόσον απαιτηθεί από την Αναθέτουσα Αρχή, εντός δέκα (10) ημερών από την έγγραφη ειδοποίησή τους οι διαγωνιζόμενοι θα πρέπει να επιδείξουν ίδιο ή όμοιο δείγμα του προσφερόμενου είδους σε τόπο που θα υποδείξουν. **Να υποβληθεί σχετική υπεύθυνη δήλωση.**

**Εκπαίδευση Προσωπικού**

Ο προμηθευτής οφείλει να καταθέσει πρόγραμμα εκπαίδευσης των εργατών, χειριστών του αγοραστή για το χειρισμό και συντήρηση του προσφερόμενου εξοπλισμού. Να κατατεθεί αναλυτικό πρόγραμμα εκπαίδευσης (πρόγραμμα εκπαίδευσης προσωπικού, αριθμός εκπαιδευτών, χρησιμοποιούμενα εγχειρίδια και άλλα εποπτικά μέσα κ.λπ.).

**Παράδοση Οχημάτων**

Η τελική παράδοση του οχήματος θα γίνει στην έδρα του Αγοραστή με τα έξοδα να βαρύνουν τον Προμηθευτή**.** Το όχημα θα παραδοθεί με όλες τις απαραίτητες εγκρίσεις, πιστοποιήσεις για την έκδοση των πινακίδων.

Ο χρόνος παράδοσης δεν μπορεί να είναι μεγαλύτερος από **έξι (06) μήνες**. Να υποβληθεί σχετική Υπεύθυνη Δήλωση.

**Συμπληρωματικά Στοιχεία της Τεχνικής Προσφοράς**

Στην τεχνική προσφορά να περιλαμβάνονται πλήρη τεχνικά στοιχεία και περιγραφές του προσφερόμενου εξοπλισμού, σχεδιαγράμματα ή σχέδια από τα οποία να προκύπτουν σαφώς τα τεχνικά στοιχεία και οι δυνατότητες των προσφερόμενων οχημάτων.

Ο Προμηθευτής αναλαμβάνει την ευθύνη να προβεί σε οποιαδήποτε συμπλήρωση, ενίσχυση ή και τροποποίηση που θα απαιτηθεί από τον τεχνικό έλεγχο οχημάτων από αρμόδια υπηρεσία του Υπουργείου Μεταφορών κατά την έκδοση της άδειας κυκλοφορίας του οχήματος.

θα ληφθούν θετικά υπόψη οι μικρότερες λειτουργικές ενεργειακές και περιβαλλοντικές επιπτώσεις των εκπομπών CO2,NOx NMHC και εκπομπών αιωρούμενων σωματιδίων.

|  |
| --- |
| **ΚΡΙΤΗΡΙΑ ΑΝΑΘΕΣΗΣ** |
| Α/Α | **ΚΡΙΤΗΡΙΟ ΑΝΑΘΕΣΗΣ**  | **ΒΑΘΜΟΛΟΓΙΑ** | **ΣΥΝΤΕΛΕΣΤΗΣ ΒΑΡΥΤΗΤΑΣ (%)** |
| 1 | Πλαίσιο | 100-120 | 6,00 |
| 2 | Θάλαμος επιβατών | 100-120 | 10,00 |
| 3 | Κιβωτάμαξα  | 100-120 | 6,00 |
| 4 | Κινητήρας | 100-120 | 7,00 |
| 5 | Ηλεκτρικό σύστημα | 100-120 | 6,00 |
| 6 | Τροχοί / Ελαστικά | 100-120 | 6,00 |
| 7 | Σύστημα Ανάρτησης. | 100-120 | 8,00 |
| 8 | Σύστημα Διεύθυνσης | 100-120 | 6,00 |
| 9 | Συστήματα πέδησης  | 100-120 | 9,00 |
| 10 | Χρωματισμός. | 100-120 | 6,00 |
| 13 | Εκπαίδευση προσωπικού | 100-120 | 5,00 |
| 14 | Εγγύηση καλής λειτουργίας - αντισκωριακή προστασία  | 100-120 | 10,00 |
| 15 | Εξυπηρέτηση μετά την πώληση- Τεχνική υποστήριξη- Χρόνος παράδοσης ζητούμενων ανταλλακτικών – Χρόνος ανταπόκρισης συνεργείου – Χρόνος αποκατάστασης | 100-120 | 10,00 |
| 16 | Χρόνος παράδοσης  | 100-120 | 5,00 |
|  |  | **ΣΥΝΟΛΟ** | **100,00** |

Η βαθμολογία κάθε κριτηρίου αξιολόγησης κυμαίνεται από 100 έως 120 βαθμούς. Η βαθμολογία είναι 100 βαθμοί για τις περιπτώσεις που ικανοποιούνται ακριβώς όλοι οι όροι των τεχνικών προδιαγραφών. Η βαθμολογία αυτή αυξάνεται έως 120 βαθμούς όταν υπερκαλύπτονται οι τεχνικές προδιαγραφές.

Η συνολική βαθμολογία κυμαίνεται από 100 έως 120 βαθμούς και προκύπτει από τον τύπο:

**U=σ1.Κ1+σ2.Κ2+………..+σν.Κν (τύπος 1)**

όπου: «σν» είναι ο συντελεστής βαρύτητας του κριτηρίου ανάθεσης Κν και ισχύει

**σ1+σ2+..σν=1 (100%) (τύπος 2)**

Η οικονομική προσφορά (Ο.Π.) και η συνολική ως άνω βαθμολογία U προσδιορίζουν την ανηγμένη προσφορά, από τον τύπο:

***λ = Ο.Π.***

***U***

**Συμφερότερη προσφορά είναι εκείνη που παρουσιάζει τον μικρότερο λόγο σύγκρισης λ.**

**ΦΥΛΛΟ ΣΥΜΜΟΡΦΩΣΗΣ**

|  **Α/Α** | **ΠΕΡΙΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΤΗΡΗΣΕΙΣ** |
| --- | --- | --- | --- | --- |
|  | Γενικά *Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Πλαίσιο*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Θάλαμος επιβατών*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Κιβωτάμαξα - καρότσα*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Κινητήρας *Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Ηλεκτρικό σύστημα*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Τροχοί / Ελαστικά*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Σύστημα Ανάρτησης.*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Σύστημα Διεύθυνσης*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Συστήματα πέδησης *Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Χρωματισμός.*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Λειτουργικότητα, αποδοτικότητα και ασφάλεια *Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Ποιότητα, καταλληλόλητα και αξιοπιστία *Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Τεχνική υποστήριξη , εμπειρία και ειδίκευση*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Εκπαίδευση προσωπικού*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Παράδοση οχημάτων*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Συμπληρωματικά στοιχεία της τεχνικής προσφοράς*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |

Οι απαντήσεις στις ανωτέρω τεχνικές απαιτήσεις να είναι κατά προτίμηση αναλυτικές και επεξηγηματικές.

**ΤΜΗΜΑ 1 – ΟΜΑΔΑ 2: Διασωστικός Εξοπλισμός**

| ΠΡΟΔΙΑΓΡΑΦΕΣ | ΣΤΟΙΧΕΙΑ ΠΡΟΣΦΟΡΑΣ |
| --- | --- |
| Α/Α | ΤΕΧΝΙΚΑ ΧΑΡΑΚΤΗΡΙΣΤΙΚΑ | Απαίτηση | ΑπάντησηΠρομ/τη | Παρα/μπή |
| 1 | ΔΙΑΣΩΣΤΙΚΟΣ ΕΞΟΠΛΙΣΜΟΣ |  |  |  |
| 1.1 Δύο (2) στολές χημικής προστασίας, κατασκευασμένες σύμφωνα με το EN 943- 2, τύπου 1a-ΕΤ | ΝΑΙ |  |  |
| 1.1.1 | Αεροστεγείς ικανές να χρησιμοποιηθούν πολλές φορές (Reusable suit) | ΝΑΙ |  |  |
| 1.1.2 | Κατασκευασμένες έτσι ώστε να παρέχουν ευχέρεια κίνησης σ’ αυτούς που θα τις φορούν | ΝΑΙ |  |  |
| 1.1.3 | Επιδέχονται αναπνευστική συσκευή ανοικτού κυκλώματος εσωτερικά | ΝΑΙ |  |  |
| 1.1.4 | Φέρουν μανίκια τύπου «νυχτερίδας», ώστε να επιτρέπουν την κίνηση του χεριού εσωτερικά της στολής | ΝΑΙ |  |  |
| 1.1.5 Είναι ολόσωμες και περιλαμβάνουν: | ΝΑΙ |  |  |
| 1.1.5.1 | ενσωματωμένη κουκούλα, με αντικαταστάσιμη οματοθυρίδα πανοραμικού τύπου που φέρει εσωτερικά αντιθαμβωτική επεξεργασία ή μεμβράνη και εξωτερικά αντιχαρακτική επεξεργασία ή μεμβράνη | ΝΑΙ |  |  |
| 1.1.5.2 | ενσωματωμένες κάλτσες (αν η είσοδος του ποδιού με την κάλτσα εντός της μπότας δεν είναι εύκολη, να παραδοθούν και ειδικά εξωτερικά καλύμματα των καλτσών) | ΝΑΙ |  |  |
| 1.1.5.3 | ενσωματωμένα γάντια πέντε (5) δακτύλων που προσφέρουν κατάλληλη χημική προστασία στον χρήστη. Συνοδεύονται από βαμβακερά ή άλλα κατάλληλα εσωτερικά γάντια και από εξωτερικά ελαστικά γάντια μηχανικής αντοχής ή να είναι ενισχυμένα στις παλάμες και στα σημεία κάμψης των δακτύλων. Είναι προσαρμοσμένα στις στολές με τρόπο που παρέχεται η δυνατότητα για εύκολη αντικατάστασή τους, χωρίς την χρήση εργαλείων | ΝΑΙ |  |  |
| 1.1.5.4 | Ελαστικές μπότες ασφαλείας με προστασία δακτύλων και προστασία από διάτρηση. Προσαρμόζονται και στεγανοποιούνται με την στολή παρέχοντας κατάλληλη χημική προστασία στον χρήστη.  |  |  |  |
| 1.1.6 | Έχουν ελάχιστη απόδοση κλάσης 6 (>480 min) ως προς όλες τις χημικές ουσίες, όπως αυτές αναγράφονται στο EN-943-2, εκτός από την χημική ουσία Διχλωρομεθάνιο με ελάχιστη απόδοση κλάσης 5 (>420 min) | ΝΑΙ |  |  |
| 1.1.7 | Κλείνουν με υψηλής αντοχής και ανθεκτικό σε χημικές ουσίες φερμουάρ, το οποίο επικαλύπτεται με κατάλληλο τρόπο και θα εξασφαλίζει την απαιτούμενη στεγανότητα. Το φερμουάρ κλείνει προς τα πάνω | ΝΑΙ |  |  |
| 1.1.8 | Διαθέτουν σύστημα εσωτερικού αερισμού με διακλαδωτήρα και σωληνώσεις που καταλήγουν στα άκρα του σώματος. Η διάταξη αυτού του συστήματος διαθέτει δύο αναμονές (θηλυκό και αρσενικό) για σύνδεση με τους ταχυσυνδέσμους της αναπνευστικής συσκευής. Οι αναμονές αυτές είναι ταχυσύνδεσμοι τύπου CEJN 6 mm ειδικοί για αναπνευστικές συσκευές. Το σύστημα εσωτερικού αερισμού παρέχει την δυνατότητα επιλογής δύο τουλάχιστον παροχών αέρα, ενδεικτικά 3 και 30 lit/sec. | ΝΑΙ |  |  |
| 1.1.9 | Είναι εφοδιασμένες με όλα τα απαραίτητα για να συνδεθούν με εξωτερική παροχή αέρα (airline) τόσο για σκοπούς αναπνοής όσο και για σκοπούς εξαερισμού. Οι σύνδεσμοι της στολής είναι αυτόματοι, τύπου CEJN, ειδικοί για αναπνευστική συσκευή. Κάθε στολή είναι εφοδιασμένη με Αυτόματη Βαλβίδα Ροής (Automatic Switch Valve). Όταν παρουσιαστεί απότομη ελάττωση της πίεσης ή υπάρξει διακοπή στην εξωτερική παροχή αέρα, τότε αυτή η βαλβίδα αυτόματα διακόπτει την εξωτερική ροή και στέλνει αέρα στην στολή και στον χειριστή από την αναπνευστική συσκευή (SCBA) | ΝΑΙ |  |  |
| 1.1.10 | Για προστασία της στολής όταν αυξάνει η εσωτερική πίεση υπάρχουν βαλβίδες αυτόματης εκτόνωσης που θα είναι καλυμμένες από το ίδιο υλικό κατασκευής της στολής | ΝΑΙ |  |  |
| 1.1.11 | Επιδέχονται επισκευής | ΝΑΙ |  |  |
| 1.1.12 | Έχουν αναμενόμενο χρόνο ζωής τουλάχιστον 12 έτη | ΝΑΙ |  |  |
| 1.1.13 | Η ημερομηνία κατασκευής τους να μην είναι προγενέστερη των έξι (6) μηνών από την ημερομηνία παράδοσής τους | ΝΑΙ |  |  |
| 1.1.14 | Να έχουν μέγεθος :Το 50% της ποσότητας των υπό προμήθεια στολών εφαρμόζουν σωστά σε χρήστες ύψους τουλάχιστον 180 cm (LARGE) με μέγεθος γαντιών Νο 10 και μέγεθος μπότας 46, και το 50% εφαρμόζουν σωστά σε χρήστες ύψους τουλάχιστον 188 cm (EXTRA LARGE) με μέγεθος γαντιών Νο 11 και μέγεθος μπότας 47 | ΝΑΙ |  |  |
| 1.1.15 Είναι τοποθετημένες έκαστη εντός δύσκαμπτου δοχείου από PVC ή άλλο κατάλληλο υλικό (εξαιρουμένων των χαρτοκιβωτίων) ώστε να εξασφαλίζεται η σωστή αποθήκευση και μεταφορά τους. Εξωτερικά του δοχείου αναγράφονται στην Ελληνική γλώσσα τα ακόλουθα | ΝΑΙ |  |  |
| 1.1.15.1 | Ο τύπος της στολής (π.χ. ΣΤΟΛΗ ΧΗΜΙΚΗΣ ΠΡΟΣΤΑΣΙΑΣ) | ΝΑΙ |  |  |
| 1.1.15.2 | Το εργοστάσιο κατασκευής | ΝΑΙ |  |  |
| 1.1.15.3 | Το μέγεθος (LARGE ή EXTRA LARGE) | ΝΑΙ |  |  |
| 1.1.16 Συνοδεύονται (κάθε στολή) | ΝΑΙ |  |  |
| 1.1.16.1 | Εγχειρίδια χρήσης, συντήρησης και επισκευής οπωσδήποτε στην ελληνική και αγγλική γλώσσα | ΝΑΙ |  |  |
| 1.1.16.2 | Δύο (2) τεμάχια λιπαντικό για το φερμουάρ, ένα (1) τεμάχιο αντιθαμβωτικό υγρό ή σπρέι συνοδευόμενο από ένα (1) πανί εφαρμογής του αντιθαμβωτικού υγρού ή εναλλακτικά δύο (2) αντιθαμβωτικές μεμβράνες | ΝΑΙ |  |  |
| 1.1.16.3 | Ένα σετ από τουλάχιστον πέντε (5) αντιχαρακτικές μεμβράνες | ΝΑΙ |  |  |
| 1.1.16.4 | Ειδική κρεμάστρα στολής | ΝΑΙ |  |  |
| 1.1.17 | Τεχνικό φυλλάδιο της προσφερόμενης στολής στην ελληνική ή αγγλική γλώσσα | ΝΑΙ |  |  |
| 1.1.18 | Αντίγραφο Πιστοποιητικού Εξέτασης τύπου Ε.Κ. σύμφωνα με την οδηγία 89/686/ΕΕC, το οποίο έχει εκδοθεί από διαπιστευμένους φορείς πιστοποίησης, για το προσφερόμενο είδος, από το οποίο να προκύπτει η συμφωνία με το Ευρωπαϊκό Πρότυπο ΕΝ 943-2, με μετάφραση στα Ελληνικά | ΝΑΙ |  |  |
| 1.1.1 | Πιστοποιητικό διασφάλισης ποιότητας ISO 9001 της κατασκευάστριας εταιρίας. | ΝΑΙ |  |  |
| 1.1.20 | Έγγραφη εγγύηση καλής λειτουργίας και αντοχής των στολών, για τρία (3) έτη τουλάχιστον από την ημερομηνία παραλαβής, υποχρεούμενοι να αναλαμβάνουν την αντικατάσταση της στολής σε περίπτωση τυχόν παρουσιαζομένων βλαβών ή ανωμαλιών, που προέρχονται από κακή ποιότητα του υλικού ή κακή κατασκευή και δεν οφείλονται σε κακή χρήση ή συντήρηση | ΝΑΙ |  |  |
| 1.1.21 | Έγγραφο της κατασκευάστριας εταιρείας για την ελάχιστη διάρκεια ζωής (12 έτη). | ΝΑΙ |  |  |
| 1.1.22 | Δήλωση επάρκειας ανταλλακτικών για δώδεκα (12) έτη τουλάχιστον | ΝΑΙ |  |  |
|  |  |  |  |
| 1.2 Τέσσερις (4) στολές προστασίας από επικίνδυνα υγρά, οι οποίες είναι |  |  |  |
| 1.2.1 Είναι πιστοποιημένες |  |  |  |
| 1.2.1.1 | σύμφωνα με το ΕΝ 14605 ως στολές τύπου 3 (liquid-tight connections) και τύπου 4 (spray-tight connections) | ΝΑΙ |  |  |
| 1.2.1.2 | Σύμφωνα με το EN ISO 13982-1 ως στολές τύπου 5 (clothing providing protection to the full body against airborne solid particulates) | ΝΑΙ |  |  |
| 1.2.1.3 | Σύμφωνα με το EN ISO 13034 ως στολές τύπου 6 (limited protective performance against liquid chemicals) | ΝΑΙ |  |  |
| 1.2.2 | Είναι μίας χρήσης | ΝΑΙ |  |  |
| 1.2.3 | Δέχονται εξωτερικά αναπνευστική συσκευή | ΝΑΙ |  |  |
| 1.2.4 | Παρέχουν ευχέρεια κίνησης σ’ αυτούς που θα τις φορούν | ΝΑΙ |  |  |
| 1.2.5 Είναι ολόσωμες και να περιλαμβάνουν | ΝΑΙ |  |  |
| 1.2.5.1 | ενσωματωμένη κουκούλα, που να εξασφαλίζει τη στεγανότητα στο πρόσωπο κατά την προσαρμογή προσωπίδας αναπνευστικής συσκευής ή προσωπίδας με φίλτρο | ΝΑΙ |  |  |
| 1.2.5.2 | ενσωματωμένες κάλτσες | ΝΑΙ |  |  |
| 1.2.5.3 | ενσωματωμένα γάντια πέντε (5) δακτύλων | ΝΑΙ |  |  |
| 1.2.6 | Κλείνουν με υψηλής αντοχής και ανθεκτικό σε χημικές ουσίες φερμουάρ, το οποίο θα επικαλύπτεται με κατάλληλο τρόπο και θα εξασφαλίζει την απαιτούμενη στεγανότητα | ΝΑΙ |  |  |
| 1.2.7 | Έχουν αναμενόμενο χρόνο ζωής τουλάχιστον 5 έτη | ΝΑΙ |  |  |
| 1.2.8 | Η ημερομηνία κατασκευής τους να μην είναι προγενέστερη των έξι (6) μηνών από την ημερομηνία παράδοσής τους | ΝΑΙ |  |  |
| 1.2.9 | Να έχουν μέγεθος: Το 50% της ποσότητας των υπό προμήθεια στολών να εφαρμόζουν σωστά σε χρήστες ύψους τουλάχιστον 180 cm (LARGE) με μέγεθος γαντιών Νο 10 και το 50% να εφαρμόζουν σωστά σε χρήστες ύψους τουλάχιστον 188 cm (EXTRA LARGE) με μέγεθος γαντιών Νο 11 | ΝΑΙ |  |  |
| 1.2.10 Είναι τοποθετημένες εντός κατάλληλης ανθεκτικής συσκευασίας (εξαιρουμένων των χαρτοκιβωτίων) ώστε να εξασφαλίζεται η σωστή αποθήκευση και μεταφορά τους. Εξωτερικά της συσκευασίας να αναγράφονται στην Ελληνική γλώσσα τα παρακάτω | ΝΑΙ |  |  |
| 1.2.10.1 | Ο τύπος της στολής | ΝΑΙ |  |  |
| 1.2.10.2 | Το εργοστάσιο κατασκευής | ΝΑΙ |  |  |
| 1.2.10.3 | Το μέγεθος (LARGE ή EXTRA LARGE) | ΝΑΙ |  |  |
| 1.2.11 Συνοδεύονται (κάθε στολή) από |  |  |  |
| 1.2.11.1 | Εγχειρίδια χρήσης, οπωσδήποτε στην ελληνική και αγγλική γλώσσα | ΝΑΙ |  |  |
| 1.2.11.2 | Ένα επιπλέον ζεύγος γαντιών προστασίας (over gloves) | ΝΑΙ |  |  |
| 1.2.12 | Τεχνικό φυλλάδιο της προσφερόμενης στολής στην ελληνική ή αγγλική γλώσσα | ΝΑΙ |  |  |
| 1.2.13 | Αντίγραφο Πιστοποιητικού Εξέτασης τύπου Ε.Κ. σύμφωνα με την οδηγία 89/686/ΕΕC, το οποίο θα έχει εκδοθεί από διαπιστευμένους φορείς πιστοποίησης, για το προσφερόμενο είδος, από το οποίο να προκύπτει η συμφωνία με τα ζητούμενα Πρότυπα, με μετάφραση στα Ελληνικά | ΝΑΙ |  |  |
| 1.2.14 | Πιστοποιητικό διασφάλισης ποιότητας ISO 9001 της κατασκευάστριας εταιρίας. | ΝΑΙ |  |  |
| 1.2.15 | Έγγραφη εγγύηση καλής λειτουργίας και αντοχής των στολών, για τρία (3) έτη τουλάχιστον από την ημερομηνία παραλαβής, υποχρεούμενοι να αναλαμβάνουν την αντικατάσταση της στολής σε περίπτωση τυχόν παρουσιαζομένων βλαβών ή ανωμαλιών, που προέρχονται από κακή ποιότητα του υλικού ή κακή κατασκευή και δεν οφείλονται σε κακή χρήση ή συντήρηση | ΝΑΙ |  |  |
| 1.2.16 | Έγγραφο της κατασκευάστριας εταιρείας για την ελάχιστη διάρκεια ζωής (5 έτη).  | ΝΑΙ |  |  |
| 1.2.17 | Δήλωση επάρκειας ανταλλακτικών για πέντε (5) έτη τουλάχιστον | ΝΑΙ |  |  |
|  |  |  |  |
| 1.3 Ένα (1) φορητό ανιχνευτή εκρηκτικών και άλλων αερίων |  |  |  |
| 1.3.1 | Aνίχνευση τουλάχιστον τεσσάρων (4) αερίων συγχρόνως ήτοι Οξυγόνο(Ο2),εκρηκτικά, Μονοξείδιο του άνθρακα(CO), Υδρόθειο(H2S) | ΝΑΙ |  |  |
|  |
| 1.3.2 | Δείκτη προστασίας από σκόνες και υγρά ΙΡ 67 ή ανώτερο | ΝΑΙ |  |  |
| 1.3.3 | Αντιεκρηκτικού τύπου, πιστοποιημένο κατά ATEX, κατάλληλο για ζώνη 0(equipment group: II, equipment category:1 hazard: G) | ΝΑΙ |  |  |
| 1.3.4 | φέρει σήμανση CE | ΝΑΙ |  |  |
| 1.3.5 | Τροφοδοτείται από μία ενσωματωμένη μπαταρία επαναφορτιζόμενη (Li- ion ή NiMh) και επιπλέον έχει δυνατότητα τροφοδοσίας από αλκαλικές μπαταρίες του εμπορίου (περιλαμβάνεται και η τυχόν απαιτούμενη θήκη) | ΝΑΙ |  |  |
| 1.3.6 | Συνοδεύεται από ένα (1) φορτιστή μπαταρίας για 220V και ένα (1) φορτιστή αυτοκινήτου | ΝΑΙ |  |  |
| 1.3.7 | Διαθέτει ψηφιακή φωτιζόμενη οθόνη για τη συνεχή και ταυτόχρονη μέτρηση - ένδειξη όλων των μετρούμενων συγκεντρώσεων, διαθέτοντας και ενδείξεις για υπόλοιπο χρόνο λειτουργίας της μπαταρίας και ελαττωματικής λειτουργίας. Υπάρχουν ενδείξεις για την επόμενη απαιτούμενη βαθμονόμηση του κάθε αισθητήρα καθώς και για την περίπτωση που κάποιος από αυτούς χρειάζεται αντικατάσταση | ΝΑΙ |  |  |
| 1.3.8 | φέρει οπτικό και ακουστικό συναγερμό που θα ενεργοποιείται όταν οποιοδήποτε από τα μετρούμενα αέρια φθάσει τα πρώτα τοποθετημένα όρια συναγερμού. Η ένταση ακουστικού συναγερμού είναι μεγαλύτερη των 90 DB σε απόσταση 30 cm από τη συσκευή | ΝΑΙ |  |  |
| 1.3.9 | Συνοδεύεται από αναλυτικές οδηγίες χρήσης στα Αγγλικά και ακριβή μετάφρασή τους στα Ελληνικά | ΝΑΙ |  |  |
| 1.3.10 | Όταν παραδοθεί να είναι έτοιμο προς λειτουργία | ΝΑΙ |  |  |
| 1.3.11 | Καλύπτεται από έγγραφη εγγύηση του προμηθευτή, περί της καλής λειτουργίας και απόδοσης των οργάνων ανίχνευσης αερίων για πέντε (5) χρόνια (περιλαμβανομένων των ηλεκτρονικών μερών της συσκευής). | ΝΑΙ |  |  |
| 1.3.12 | Να επισκευάζει οποιαδήποτε βλάβη παρουσιαστεί στον ανιχνευτή, η οποία δεν οφείλεται σε κακή χρήση, | ΝΑΙ |  |  |
| 1.3.13 | Να αντικαθιστά οποιουσδήποτε αισθητήρες χρειαστούν αντικατάσταση, να εκτελεί την ετήσια απαιτούμενη βαθμονόμηση των αισθητήρων. | ΝΑΙ |  |  |
| 1.3.14 | Για την κάλυψη των ανωτέρω θα πρέπει να υπάρχει εξουσιοδοτημένο service στην Ελλάδα. Να κατατεθούν σχετικές βεβαιώσεις και εγγυήσεις. | ΝΑΙ |  |  |
|  |
| 1.3.15 | Με τις προσφορές να κατατεθούν τα επίσημα τεχνικά φυλλάδια του κατασκευαστικού οίκου καθώς και το πιστοποιητικό αντιεκρηκτικότητας | ΝΑΙ |  |  |
|  |  |  |  |
| 1.4 Διασωστική σειρά:Μία (1) διασωστική σειρά, της οποίας τα υδραυλικά εξαρτήματα είναι κατασκευασμένα ώστε να καλύπτουν τις απαιτήσεις ασφάλειας και επιδόσεων του EN13204:2004 ή νεότερου αντίστοιχου προτύπου και να αποτελείται από: | ΝΑΙ |  |  |
| 1.4.1 | Σύνθετο ηλεκτρικό υδραυλικό διασωστικό εργαλείο, διαστολέα – κόφτη, κατασκευασμένο από ειδικό μέταλλο αντοχής, να λειτουργεί με υδραυλική πίεση, η οποία να αναπτύσσεται μέσω επαναφορτιζόμενου συσσωρευτή και να φέρει δύο σιαγώνες για χρήσεις διαστολής, έλξης και κοπής.Φέρει χειρολαβή για δεξιόχειρες και αριστερόχειρες.Στα άκρα των σιαγώνων υπάρχουν ειδικές υποδοχές για την τοποθέτηση αλυσίδων έλξης. Συνοδεύεται από τα απαραίτητα παρελκόμενα (άγκιστρα, αλυσίδες κλπ.) για τη λειτουργία της έλξης, τοποθετημένα σε ειδική θήκη προστασίας.Η απόδοση του εργαλείου είναι τέτοια ώστε να καλύπτει τουλάχιστον τις απαιτήσεις του EN13204:2004 της κατηγορίας CΚ σε διαστολή και Η σε δυνατότητα κοπής.Βάρος εργαλείου, έτοιμου προς χρήση, να είναι μέχρι 21 kg.Συνοδεύεται από επαναφορτιζόμενο συσσωρευτή ελάχιστης χωρητικότητας 5 Ah, φορτιστή 220-240 VAC, καθώς και φορτιστή αυτοκινήτου.Φέρει κατάλληλη θήκη ή διάταξη μεταφοράς με ιμάντες ανάρτησης πλάτης (back pack). Συνοδεύεται από αναλυτικές οδηγίες χρήσης και συντήρησης στα Ελληνικά | ΝΑΙ |  |  |
| 1.4.2 | Ηλεκτρικό υδραυλικό εξάρτημα τηλεσκοπικού κυλίνδρουΚατασκευασμένο από ειδικό μέταλλο αντοχής και ταχείας λειτουργίας με υδραυλική πίεση, η οποία να αναπτύσσεται μέσω επαναφορτιζόμενου συσσωρευτή.Έχει ένα έμβολο διπλής ενέργειας, δια του οποίου θα ανοίγει ή θα κλείνει το εξάρτημα με χειροκίνητο διακόπτη. Η δύναμη διαστολής είναι τουλάχιστον 110 kN. Η ελάχιστη διαδρομή διαστολής/έλξης να είναι 350 mm. Έχει δυνατότητα μέγιστης ανάπτυξης σε συνολικό μήκος τουλάχιστον 900 mm χωρίς εξάρτημα επέκτασης. Το βάρος του κυλίνδρου έτοιμου προς χρήση είναι μέχρι 21 κιλά.Συνοδεύεται από εξάρτημα (ram support) υποστηρικτικό της τοποθέτησής του (γωνιακό μεταλλικό με διάφορες θέσεις τοποθέτησης του τηλεσκοπικού κυλίνδρου).Το εργαλείο συνοδεύεται από επαναφορτιζόμενο συσσωρευτή ελάχιστης χωρητικότητας 5 Ah, φορτιστή 220-240 VAC, καθώς και φορτιστή αυτοκινήτου.Συνοδεύεται από αναλυτικές οδηγίες χρήσης και συντήρησης στα Ελληνικά.Να δοθούν επιπλέον ένας (1) εφεδρικός επαναφορτιζόμενος συσσωρευτής ελάχιστης χωρητικότητας 5 Ah, εντός κατάλληλης θήκης, καθώς και (1) αντάπτορας με καλώδιο και ρευματολήπτη για απευθείας σύνδεση του διασωστικού εργαλείου σε δίκτυο 220-240 VAC, κατάλληλα και για τα δύο ανωτέρω διασωστικά εργαλεία (διαστολέας-κόφτης και τηλεσκοπικός κύλινδρος). | ΝΑΙ |  |  |
| 1.4.3 | Ένα σύστημα προστασίας από τον αερόσακο στη θέση του οδηγού, κατά την επιχείρηση απεγκλωβισμού ατόμου, σε περίπτωση που δεν έχει ανοίξει ο αερόσακος.Το σύστημα περιλαμβάνει πλήρες σετ ώστε να καλύπτει όλα τα μεγέθη τιμονιών. Συνοδεύεται από κατάλληλη άκαμπτη θήκη μεταφοράς του και διαθέτει πιστοποίηση από αναγνωρισμένο εργαστήριο για την καταλληλότητά του και τη διασφάλιση των χρηστών κατά τη χρήση του | ΝΑΙ |  |  |
| 1.4.4 | Ένα σύστημα προστασίας από τον αερόσακο στη θέση του συνοδηγού, κατά την επιχείρηση απεγκλωβισμού ατόμου, σε περίπτωση που δεν έχει ανοίξει ο αερόσακος. Συνοδεύεται από κατάλληλη άκαμπτη θήκη μεταφοράς του και να διαθέτει πιστοποίηση από αναγνωρισμένο εργαστήριο για την καταλληλότητά του και τη διασφάλιση των χρηστών κατά τη χρήση του | ΝΑΙ |  |  |
| 1.4.5 | Ένα (1) ειδικό εργαλείο κοπής ζωνών ασφαλείας αυτοκινήτων (belt cutter) τοποθετημένο σε ειδική προστατευτική θήκη με διάταξη ανάρτησης ή προσκόλλησης του σε σταθερό αντικείμενο | ΝΑΙ |  |  |
| 1.4.6 | Ένα (1) χειροκίνητο μεταλλικό εργαλείο κοπής (glass master) υαλοπινάκων οχήματος, με πριονωτή λεπίδα για τζάμια, μέταλλα, ξύλο, πλαστικό κ.λ.π, με χειρολαβή τύπου «Τ», το οποίο διαθέτει και ελατηριωτή συσκευή θραύσης υαλοπινάκων (window punch) μόνιμα προσαρμοσμένη ή να δοθεί συνοδευτικά. Συνοδεύεται από θήκη μεταφοράς και 2 εφεδρικές λεπίδες | ΝΑΙ |  |  |
| 1.4.7 | Να κατατεθούν με τις προσφορές τεχνικά φυλλάδια των εξαρτημάτων της διασωστικής σειράς και τεχνικά στοιχεία από τα οποία να αποδεικνύεται η συμφωνία ως προς το EN13204:2004 ή εναλλακτικά να κατατεθεί υπεύθυνη δήλωση του κατασκευαστή ότι καλύπτονται οι απαιτήσεις του εν λόγω προτύπου για όσα εργαλεία ζητούνται επιδόσεις με βάση αυτό το πρότυπο | ΝΑΙ |  |  |

**ΤΜΗΜΑ 2 – ΥΔΡΟΦΟΡΑ ΠΥΡΟΣΒΕΣΤΙΚΑ ΟΧΗΜΑΤΑ**

|  |
| --- |
| **Υδροφόρα Πυροσβεστικά Οχήματα ελαφρού τύπου (4Χ4) με αυτόνομο πυροσβεστικό συγκρότημα χωρητικότητας 600 λίτρων νερού** |

Το όχημα θα είναι τύπου ημιφορτηγού, ελαφρού τύπου με κίνηση στους **δυο άξονες (4Χ4)**, ικανό να κινείται με ευκολία εντός και εκτός δρόμου. Θα είναι γνωστού κατασκευαστή, διεθνούς και αναγνωρισμένου τύπου με εκτεταμένο δίκτυο εγκαταστάσεων για επισκευές και ανταλλακτικά.

Θα περιλαμβάνει:

1. Ημιφορτηγό όχημα
2. Πυροσβεστικό συγκρότημα

Το μικτό βάρος του οχήματος θα είναι τουλάχιστον **3.000Kg**, τουλάχιστον και μέγιστη ταχύτητα οχήματος τουλάχιστον **150Km/h.**

Όλες οι απαιτήσεις των τεχνικών προδιαγραφών είναι ουσιώδεις και απαράβατες, η τυχόν ύπαρξη απόκλισης θα σημαίνει απόρριψη της προσφοράς. Όπου απαίτηση αναφέρεται με τη λέξη «περίπου» γίνεται αποδεκτή απόκλιση + 5% της αναφερόμενης τιμής.

**Α) ΗΜΙΦΟΡΤΗΓΟ**

**Γενικά**

Το όχημα θα είναι τύπου ημιφορτηγού, ελαφρού τύπου **διπλοκάμπινο** με κίνηση και στους τέσσερις τροχούς **(4Χ4),** ικανό να κινείται με ευκολία εντός και εκτός δρόμου. Θα είναι γνωστού κατασκευαστή, διεθνούς και αναγνωρισμένου τύπου με εκτεταμένο δίκτυο εγκαταστάσεων για επισκευές και ανταλλακτικά.

Το μικτό βάρος του οχήματος θα είναι περίπου **3.000 Kg**, και μέγιστη ταχύτητα οχήματος τουλάχιστον **150 Km/h.**

**Πλαίσιο**

Το πλαίσιο του οχήματος θα είναι χαλύβδινο τύπου σκάλας υψηλής στρεπτικής ακαμψίας. Ο προσφερόμενος τύπος πλαισίου θα είναι κατασκευασμένος για την μεταφορά ωφέλιμου φορτίουτουλάχιστον **1.000 kg** και θα παρέχει την δυνατότητα για άνετη και ασφαλή κίνηση εντός και εκτός οδοστρώματος σε δύσκολες συνθήκες λειτουργίας.

**Θάλαμος επιβατών**

Ο χώρος επιβατών (καμπίνα) θα είναι εξ’ ολοκλήρου χαλύβδινος. Θα φέρει 4 πόρτες, 2 σε κάθε πλευρά του οχήματος. Όλες οι πόρτες θα φέρουν κλειδαριές ασφαλείας και θα κλειδώνουν κεντρικά από τηλεχειριστήριο ή με κλειδί από την κλειδαριά της πόρτας του οδηγού ή του συνοδηγού. Επίσης οι θύρες θα φέρουν ηλεκτρικούς υαλοπίνακες ασφαλείας ανοιγόμενους προσφέροντας ευρύ οπτικό πεδίο προς όλες τις πλευρές και ηλεκτρομαγνητικές κλειδαριές (χωρίς τηλεχειρισμό). Επίσης η καμπίνα θα προσφέρει άριστη θερμική και ακουστική μόνωση και θα είναι εξοπλισμένη με εσωτερική επένδυση αρίστης ποιότητας παρέχοντας άνεση, ασφάλεια και ανθεκτικότητα.

Η καμπίνα στο εμπρός μέρος θα φέρει 2 ανεξάρτητα ρυθμιζόμενα καθίσματα (οδηγού - συνοδηγού). Στο πίσω μέρος θα υπάρχει ένα ενιαίο κάθισμα. Το όχημα παρέχει την δυνατότητα μεταφοράς τουλάχιστον τεσσάρων (4) επιβατών (συμπεριλαμβανομένου του οδηγού). Τα υλικά κατασκευής των καθισμάτων θα είναι υψηλής αντοχής και ποιότητας. Όλα τα καθίσματα θα παρέχουν απόλυτη άνεση και εργονομικές προδιαγραφές και θα είναι εξοπλισμένα με προσκέφαλα και ζώνες ασφαλείας.

Τα καθίσματα του οδηγού και του συνοδηγού θα είναι ρυθμιζόμενης θέσης (εμπρός-πίσω) και κλίσης πλάτης και φέρουν προσκέφαλα ρυθμιζόμενου ύψους. Προσκέφαλα και ζώνες ασφαλείας τριών σημείων για τον οδηγό και τον συνοδηγό. Ζώνες ασφαλείας τριών σημείων για τους πίσω επιβάτες. Οι εμπρόσθιες ζώνες θα είναι εφοδιασμένες με προεντατήρες οι οποίοι θα επενεργούν στα κλείστρα των ζωνών. Οι ζώνες ασφαλείας θα είναι σύμφωνα με την οδηγία 77/541 \* 2005/40. Η καμπίνα θα φέρει ένα στρεπτό αλεξήλιο σε κάθε πλευρά, υαλοκαθαριστήρες δυο ταχυτήτων και μιας διακοπτόμενης, όπως και συσκευή πλυσίματος αλεξήνεμου (εκτόξευσης νερού στο παρμπρίζ). Επίσης θα φέρει ένα (1) εσωτερικό τοποθετημένο στο κέντρο του αλεξήνεμου και δύο (2) εξωτερικά κάτοπτρα (καθρέπτες) εξωτερικά ρυθμιζόμενα (όχι ηλεκτρικά).

Η καμπίνα επιβατών θα διαθέτει 2 ηχεία στις εμπρόσθιες θύρες, χωρίς προεγκατάσταση για τις οπίσθιες. Θα φέρει επίσης πρόσθετα καλύμματα δαπέδου (πατάκια)

**Αερόσακοι**

Το όχημα θα φέρει σύγχρονο σύστημα με αερόσακους οδηγού και συνοδηγού. Το σύστημα θα ελέγχει παράλληλα και την ενεργοποίηση των προεντατήρων των ζωνών.

**Σύστημα θέρμανσης, αερισμού**

Το όχημα θα έχει σύστημα θέρμανσης, αερισμού και παροχής ψυχρού αέρα με σύγχρονο σύστημα **air condition,** τα οποία εξασφαλίζουν στους επιβαίνοντες ιδανική και άνετη εσωτερική θερμοκρασία.

**Κιβωτάμαξα**

Η κιβωτάμαξα θα είναι μεταλλική ισχυρής κατασκευής ικανή για την μεταφορά ωφέλιμου φορτίου τουλάχιστον **1.000kg** και θα είναι εξοπλισμένη με στηρίγματα πρόσδεσης του φορτίου. Η πόρτα στο πίσω μέρος της κιβωτάμαξας θα μπορεί να συγκρατείται οριζοντίως στο ύψος του δαπέδου με μεταλλικά στελέχη

**Διαστάσεις**

Οι διαστάσεις θα είναι ενδεικτικά:

|  |  |
| --- | --- |
| Ολικό μήκος περίπου | 4000 mm |
| Ολικό ύψος περίπου | 1700 mm |
| Ολικό πλάτος το μέγιστο  | 1800 mm |
| Μεταξόνιο περίπου | 3000 mm |

**Διαστάσεις χώρου φόρτωσης:**

Οι διαστάσεις θα είναι ενδεικτικά:

|  |  |
| --- | --- |
| Εσωτερικό μήκος καρότσας (κατώτερο σημείο)  | 1.500 mm |
| Εσωτερικό πλάτος | 1.500 mm |
| Ύψος | 450 mm |

**Γωνίες – ελάχιστη απόσταση από το έδαφος**

Να δοθούν οι κάτωθι:

* Γωνία κεκλιμένου
* Εδαφική ανοχή
* Γωνία φυγής
* Γωνία προσέγγισης

**Κινητήρας**

Το όχημα θα είναι εξοπλισμένο με έναν υδρόψυκτο τετράχρονο τετρακύλινδρο **πετρελαιοκινητήρα** αμέσου ψεκασμού Direct Injection και συνολικού κυβισμού τουλάχιστον **1.800cc** εξοπλισμένο με στροβιλοσυμπιεστή (TURBOCHARGER). Η μέγιστη ιπποδύναμη του κινητήρα θα είναι τουλάχιστον **150Hp.**

Η απόδοση του κινητήρα θα αφορά την εργοστασιακή απόδοση, χωρίς επιπλέον μετατροπές. Ο κινητήρας του οχήματος θα είναι σύγχρονης αντιρρυπαντικής τεχνολογίας **προδιαγραφών** και θα πληροί τις σχετικές διατάξεις της κοινοτικής νομοθεσίας και τα σχετικά ευρωπαϊκά και διεθνή πρότυπα, στάθμης θορύβου και λοιπά χαρακτηριστικά.

**Κιβώτιο Ταχυτήτων**

Το όχημα θα είναι εφοδιασμένο με **χειροκίνητο ή αυτοματοποιημένο** κιβώτιο ταχυτήτων τουλάχιστον πέντε (5) σχέσεων εμπροσθοπορείας (πλήρως συγχρονισμένες) και μία (1) σχέσης οπισθοπορείας. Όλες οι ταχύτητες εκτός της όπισθεν θα έχουν συστήματα συγχρονισμού. Ο μοχλός επιλογής των ταχυτήτων θα βρίσκεται στο μέσον του δαπέδου του θαλάμου οδήγησης (καμπίνας).

**Διαφορικά**

Θα φέρει διπλό διαφορικό **(4Χ4).**

Κατά προτίμηση:

* Ο εμπρόσθιος άξονας θα διαθέτει διαφορικό με ατέρμονα κορώνα.
* Ο οπίσθιος άξονας θα είναι εξοπλισμένος με διαφορικό περιορισμένης ολίσθησης αυτόματης φραγής με συμπλέκτες δίσκων, σύστημα το οποίο θα περιορίζει την ολίσθηση στους οπίσθιους τροχούς ώστε το όχημα να μπορεί να κινηθεί εντός ή εκτός δρόμου (άσφαλτο, χώμα, χιόνι, πάγο, λάσπη).

**Ηλεκτρικό σύστημα**

Tο ηλεκτρικό σύστημα του οχήματος θα είναι κατάλληλο για τη λειτουργία, κυκλοφορία και ασφαλή οδήγηση του αυτοκινήτου. H τάση του ηλεκτρικού κυκλώματος θα είναι 12V. Το όχημα θα είναι εξοπλισμένο με σύστημα μη εκκίνησης του κινητήρα (immobilizer) όταν δεν χρησιμοποιείται το εργοστασιακό κλειδί του οχήματος.

**Ενδεικτικές λυχνίες & όργανα πίνακα**

Θα υπάρχουν ενδεικτικά στο θάλαμο οδήγησης οι κάτωθι ενδείξεις:

* Στροφών κινητήρα.
* Ταχύτητας οχήματος σε χλμ/ώρα,.
* Ποσότητας καυσίμου.
* Θερμοκρασίας ψυκτικού κινητήρα.
* Ελλιπούς φόρτισης συσσωρευτή.
* Πίεσης λιπαντικού κινητήρα.
* Χαμηλής στάθμης υγρών φρένων ή βλάβης συστήματος πέδησης.
* Διανυθέντων χιλιομέτρων ολικό / μερικό χιλιομετρητή
* Λειτουργίας δεικτών κατεύθυνσης και φώτων πορείας.
* Ένδειξη φορτίσεως συσσωρευτή.
* Προειδοποιητική λυχνία για τις βλάβες του κινητήρα.(check engine).
* Προειδοποιητική λυχνία για τις βλάβες του συστήματος ABS-EBD.
* Προειδοποιητική λυχνία για τις βλάβες του συστήματος των αερόσακων. (SRS).
* Προειδοποιητική λυχνία για τις βλάβες του συστήματος 4WD (4X4).
* Προειδοποιητική λυχνία για βουλωμένο φίλτρο καυσίμου.
* Ενδεικτικές λυχνίες για τη λειτουργία του συστήματος 4WD (4X4).
* Προειδοποιητική λυχνία ζώνης οδηγού.
* Ενδεικτική λυχνία προθερμάνσεων.
* Ένδειξη ποσότητας νερού στην υδατοπαγίδα.

**Τροχοί / Ελαστικά**

Το όχημα θα φέρει μονούς τροχούς υψηλής αντοχής ίδιων διαστάσεων στον εμπρός και στον πίσω άξονα. Θα φέρει εφεδρικό τροχό. Στον εξοπλισμό του οχήματος θα περιλαμβάνεται γρύλλος και εργαλεία αλλαγής τροχού τα οποία θα διατίθενται από τον κατασκευαστή.

Τα ελαστικά θα είναι ακτινωτού τύπου (Radial), χωρίς αεροθαλάμους (tubeless), ημιτρακτερωτά σύμφωνα με ETRTO και την οδηγία 92/23 \* 2005/11 επί των οποίων θα αναγράφεται το χαρακτηριστικό έγκρισης (Ε).

**Σύστημα Ανάρτησης**

Ενδεικτικά το σύστημα ανάρτησης του οχήματος θα είναι βαρέως τύπου και σχεδιασμένο για να μεταφέρει ωφέλιμο φορτίο 1.000kg τουλάχιστον.

Η εμπρόσθια ανάρτηση κατά προτίμηση θα είναι ανεξάρτητη και θα φέρει διπλά ψαλίδια, τηλεσκοπικά αμορτισέρ διπλής ενέργειας με ράβδους στρέψης και ζαμφόρ.

Η οπίσθια ανάρτηση κατά προτίμηση θα αποτελείται από άκαμπτο άξονα με ελλειπτικά φύλλα σούστας και τηλεσκοπικά αμορτισέρ λαδιού διπλής ενέργειας.

**Σύστημα Διεύθυνσης**

Το σύστημα διεύθυνσης του οχήματος θα είναι αριστερής διάταξης σύμφωνο με την οδηγία 70/311 \* 1999/7 και θα φέρει υδραυλικά υποβοηθουμένη κρεμαγιέρα**.**

**Συστήματα πέδησης**

Ενδεικτικά Το όχημα θα φέρει σύστημα πέδησης υδραυλικής επενέργειας με υποβοήθηση Servo και θα διαθέτει ηλεκτρονικό σύστημα αντιμπλοκαρίσματος των τροχών (σύστημα A.B.S.με E.B.D.). Το κύριο σύστημα πέδησης θα επενεργεί σε όλους τους τροχούς του οχήματος. Οι μπροστινοί τροχοί θα φέρουν από ένα αεριζόμενο δισκόφρενο) ενώ οι πίσω τροχοί θα φέρουν από ένα ταμπούρο μεγάλου μεγέθους διαμέτρου .

Το βοηθητικό σύστημα πέδησης (πέδη στάθμευσης) θα επενεργεί μηχανικά στους οπίσθιους τροχούς του οχήματος.

**Ρυμούλκηση**

Το όχημα θα φέρει σύμφωνα με την οδηγία 77/389 \* 96/64 ένα άγκιστρο ρυμούλκησης στην εμπρόσθια πλευρά κατάλληλο για τη ρυμούλκησης του σε περίπτωση βλάβης.

**Παρελκόμενα**

Κάθε όχημα θα συνοδεύεται από μία πλήρη σειρά εργαλείων - παρελκόμενων αμέσου εξυπηρέτησης (γρύλος, εργαλεία αλλαγής τροχού, κ.λ.π.), τοποθετημένων σε ειδικό σάκο ή κιβώτιο. Όλα τα εργαλεία θα είναι ισχυρής κατασκευής, επιχρωμιωμένα ή να έχουν υποστεί αντιοξειδωτική προστασία και σκλήρυνση.

**Χρωματισμός**

Όλα τα μεταλλικά μέρη του οχήματος θα είναι κατάλληλα επεξεργασμένα για την προστασία τους από οξειδώσεις.

Να δοθεί πίνακας χρωματολογίου για το προσφερόμενο όχημα.

**Β) ΠΥΡΟΣΒΕΣΤΙΚΟ ΣΥΣΤΗΜΑ**

**Γενικά Χαρακτηριστικά - Περιγραφή**

Το προς προμήθεια πυροσβεστικό σύστημα, με ποινή απορρίψεως της προσφοράς θα πρέπει:

* Να είναι κατάλληλο για άμεσης παρέμβασης πυρόσβεση, άντληση υδάτων, πότισμα πρασίνου και πλύσιμο κοινοχρήστων χώρων, κατά περίπτωση.
* Να διαθέτει μία δεξαμενή νερού, χωρητικότητας τουλάχιστον **600 λίτρων**, με διατάξεις κατάλληλες, τόσο για την τροφοδοσία, όσο και την εκκένωσή της .
* Να φέρει συγκρότημα εκτόξευσης ύδατος, αποτελούμενο από ανεξάρτητο βοηθητικό κινητήρα εργασίας, (ώστε η πυροσβεστική μονάδα να λειτουργεί αυτόνομα και σε περίπτωση που βρίσκεται εκτός οχήματος), και κατάλληλου τύπου αντλία για πυρόσβεση.
* Το βάρος του πυροσβεστικού συστήματος, χωρίς να υπολογίζεται το βάρος του νερού πυρόσβεσης, δεν θα πρέπει να ξεπερνά τα 200kg. Ο προσφερόμενος εξοπλισμός θα πρέπει να είναι γνωστού οίκου, συμπαγής, καινούργιος, αμεταχείριστος και τελευταίας τεχνολογίας, απολύτως συμβατός με τον τυποποιημένο εξοπλισμό της Πυροσβεστικής Υπηρεσίας, με τη διασφάλιση αξιόπιστης τεχνικής υποστήριξης και ικανού αποθέματος ανταλλακτικών στην ελληνική αγορά. Επίσης θα πρέπει να αντέχει σε εξωτερικές συνθήκες περιβάλλοντος (θερμοκρασίες μεταξύ -5oC και +50oC), καθώς και σε ισχυρές μηχανικές καταπονήσεις.

**Πλαίσιο Συστήματος**

Το πλαίσιο, θα πρέπει να είναι ενιαίο διαμορφωμένο κατάλληλα ώστε να διασφαλίζει στιβαρότητα κατασκευής και ανθεκτικότητα κατάλληλη για τον εξοπλισμό και τα μεταφερόμενα φορτία. Η βάση του πλαισίου θα πρέπει να είναι βαρέως τύπου για να παρέχει μέγιστη δυνατή προστασία , αντοχή στους κραδασμούς και το βάρος του νερού κατά την μετακίνηση, με 4 δακτυλίους για πρόσδεση και ανύψωση του συγκροτήματος.Oι διαστάσεις της βάσης θα πρέπει να είναι τέτοιες ώστε να μπορεί να τοποθετείται σε όλα τα οχήματα τύπου pick-up μονοκάμπινα και δυπλοκάμπινα. Η στήριξη θα γίνεται στο μπροστινό μέρος με βίδες.

**Η δεξαμενή**

Επί του πλαισίου και ενσωματωμένη στο εμπρός μέρος του συγκροτήματος, θα πρέπει να υπάρχει μία δεξαμενή νερού χωρητικότητας τουλάχιστον **600 λίτρων**. Η δεξαμενή θα πρέπει να είναι πολυεστερική(GRP). Ο πολυεστέρας θα πρέπει να είναιάριστης ποιότητας. Το πάχος της δεξαμενής θα είναι υποχρεωτικά τουλάχιστον 6mm με περιμετρικές ζώνες ενίσχυσης από πολυεστέρα. Εσωτερικά η δεξαμενή Θα πρέπει να διαθέτει δυο εγκάρσιους κυματοθραύστες για την αποφυγή κυματισμού μέσα στην δεξαμενή, και στεγανό καπάκι διατομής Ø 280mm με εξαέρωση ενώ θα πρέπει να φέρει τις απαραίτητες διατάξεις υπερχείλισης και ατμοσφαιρικής αποκατάστασης. Επίσης θα πρέπει να διαθέτει είσοδο 2½΄΄ με ταχυσύνδεσμο STORZ65 με πώμα για πλήρωση από πυροσβεστικό κρουνό και εξωτερικό δείκτη στάθμης του νερού με μπίλια. Θα πρέπει να διαθέτει ένα στόμιο παροχής προς την αντλία διατομής 2΄΄ με βάνα ταχύκλειστη και κατάλληλο ελαστικό σύνδεσμο. Η δεξαμενή θα πρέπει να στηρίζεται στην βάση με τουλάχιστον τέσσερις κοχλίες κατάλληλου τύπου και προδιαγραφών.

**Το πυροσβεστικό συγκρότημα**

Το πυροσβεστικό συγκρότημα θα πρέπει να ι βάρος έως 45kg και να αποτελείται από:

**1) Τον κινητήρα εργασίας**

Ο κινητήρας επαρκούς κυβισμού, θα πρέπει να είναι βενζινοκίνητος (αμόλυβδη βενζίνη), αερόψυκτος, 4-χρονος εξελιγμένου τύπου μικρής κατανάλωσης με μέγιστη δυνατή οικονομικότητα σε καύσιμο, αποδίδοντας ονομαστική μέγιστη ισχύ τουλάχιστον 10Hp. Θα πρέπει να διαθέτει δοχείο καυσίμου χωρητικότητας τουλάχιστον 4 λίτρων εξασφαλίζοντας υποχρεωτικά δύο (2) ώρες συνεχούς λειτουργίας χωρίς ανεφοδιασμό. Η ηλεκτρική τροφοδοσία θα γίνεται από συσσωρευτή 12V του συγκροτήματος ενώ υποχρεωτικά θα πρέπει να φέρει εκκινητή με διακόπτη (ηλεκτρική μίζα) και εφεδρικά με χειροκίνητη διάταξη κορδονιού. Θα είναι δε, απόλυτα συμβατός με την αντλία πυρόσβεσης.

1. **Την αντλία πυρόσβεσης**

Η Αντλία θα διαθέτει τουλάχιστον τα παρακάτω χαρακτηρίστηκα:

* Θα είναι πυροσβεστική φυγόκεντρη διβάθμια αυτόματης αναρρόφησης χωρίς να χρειάζεται αντλία χειρός για αναρρόφηση νερού.
* Όλα τα μέρη συμπεριλαμβανομένου του κέλυφος να είναι υψηλής αντοχής από αλουμίνιο.
* Θα πρέπει να έχει απόδοση μέγιστης πίεσης 8 bar και μέγιστης παροχής τουλάχιστον 650lit/m..
* Η απόδοση άντλησης νερού από βάθος θα πρέπει τουλάχιστον τις παρακάτω αποδόσεις:
* 570 L/MIN από βάθος 1,5m
* 520 L/MIN από βάθος 3,0m
* 450 L/MIN από βάθος 4,5m
* 360 L/MIN από βάθος 6,0m
* Να μπορεί να αντλήσει νερό από βάθος τουλάχιστον 7 μέτρων με ταυτόχρονη εκτόξευση νερού ή πλήρωση της δεξαμενής.
* Να έχει ένα στόμιο αναρρόφησης 2’’ από την δεξαμενή με προστατευτική «σίτα» καθώς και από εξωτερική πηγή υδροληψίας με ταχυσύνδεσμο STORZ 45 με στεγανό πώμα .
* Να έχει τουλάχιστον τρεις (3) εξόδους, μία έξοδο με βάνα 2’’ και ταχυσύνδεσμο STORZ 45 με πώμα, μια 1’’προς την ανέμη και μια προς την δεξαμενή για τα επιστρεφόμενα νερά και πλήρωση της δεξαμενής. Όλες οι βάνες να είναι τύπου «foul valve» ταχύκλειστες.
* Οι αποδόσεις της αντλίας και του κινητήρα επί ποινής αποκλεισμού να αποδεικνύονται από τα τεχνικά φυλλάδια καθώς και από τα σχεδιαγράμματα με τις καμπύλες απόδοσης.

**3) Ανέμη**

Το συγκρότημα θα πρέπει να φέρει ανέμη αξονικής τροφοδοσίας κατασκευασμένη από ανοξείδωτο χάλυβα κατάλληλων προδιαγραφών. Θα είναι εφοδιασμένη με λάστιχο πυρόσβεσης κατάλληλου τύπου σταθερής διατομής μήκους τουλάχιστον 30m και διαμέτρου τουλάχιστον 25mm, συνολικού βάρους περίπου 10kg, κόκκινου χρώματος με επικάλυψη ειδικής πολυουρεθάνης διπλής επίστρωσης με αντοχή σε θερμοκρασίες -30oC έως +80oC και αντοχή στη θραύση τουλάχιστον 100bar κατασκευασμένο σύμφωνα με το πρότυπο EN 964 TYPE B CLASS 5 στο οποίο θα υπάρχει προσαρμοσμένος αυλός τριών θέσεων κατασκευασμένος από αλουμίνιο και από ανθεκτική πλαστική ύλη με ταχυσύνδεσμο STORZ 25, με δυνατότητα εκτόξευσης συμπαγούς βολής πυροσβεστικού υγρού και βολής διασποράς. Η ακτίνα βολής εκτόξευσης του νερού θα πρέπει να είναι τουλάχιστον 23m με παροχή τουλάχιστον 150 lit/min και σε πίεση τουλάχιστον 6 bar.

**4) Εξοπλισμός - παρελκόμενα**

Το πυροσβεστικό συγκρότημα θα πρέπει να διαθέτει τον κάτωθι εξοπλισμό:

* Δύο (2) τεμάχια πυροσβεστικού σωλήνα Φ45 & Φ25 μήκους τουλάχιστον 20m με εσωτερική ελαστική επένδυση δυο στρωμάτων, με εξωτερική επένδυση πολυεστέρα πυκνής διαγώνιας πλέξης ιδιαίτερα υψηλής αντοχής κατασκευασμένο σύμφωνα με τα πρότυπα EC/96/98 ,DIN 14811 , NEN 2242**.**
* Ένα (1) σωλήνα κατάθλιψης Φ 65 μήκους τουλάχιστον 6m για την πλήρωση της δεξαμενής από πυροσβεστική φωλιά. Όλες οι σωλήνες θα πρέπει να είναι εφοδιασμένες με ταχυσυνδέσμους STORZ 25,45,65 αντίστοιχα.
* Σωλήνα διατομής 2’’ και μήκους τουλάχιστον 6m για την αναρρόφηση νερού εξοπλισμένο με ταχυσύνδεσμο από την μια πλευρά και βαλβίδα αντεπιστροφής από την άλλη.
* Έναν (1) αυλό εκτόξευσης νερού, κατάλληλο για συμπαγή βολή και βολή διασποράς με διακόπτη. Ο αυλός θα πρέπει να είναι κατασκευασμένος από κράμα ελαφρού μετάλλου ή από ανθεκτικό πλαστικό υλικό κατάλληλου τύπου και να φέρει ταχυσύνδεσμο για σύνδεση με τους ανωτέρω σωλήνες. Να έχει ελάχιστη ικανότητα παροχής 70 Lt/min σε πίεση 5 bar και να επιτυγχάνει εκτόξευση νερού σε απόσταση περίπου 20m με ταχυσύνδεσμο STORZ 25.
* Έναν (1) αυλό εκτόξευσης νερού τύπου AWG, κατάλληλο για συμπαγή βολή και βολή διασποράς με διακόπτη. Ο αυλός να είναι κατασκευασμένος από κράμα ελαφρού μετάλλου ή από ανθεκτικό πλαστικό υλικό κατάλληλου τύπου και να φέρει ταχυσύνδεσμο για σύνδεση με τους ανωτέρω σωλήνες. Να έχει ελάχιστη ικανότητα παροχής 200 lit/min σε πίεση 5 bar και να επιτυγχάνει εκτόξευση νερού σε απόσταση περίπου 20m
* Δύο (2) ζεύγη κλειδιών για ταχυσυνδέσμους STORZ 65, STORZ 45 & STORZ 25
* Μια (1) συστολή αλουμινίου 45/25 με ταχυσυνδέσμους STORZ 45 και 25 αντίστοιχα.
* Μια (1) συστολή αλουμινίου 65/45 με ταχυσυνδέσμους STORZ 65 και 45 αντίστοιχα.
* Ένα (1) σετ κατάλληλων εργαλείων, για την εκτέλεση των συνηθισμένων εργασιών συντήρησης της αντλίας και του κινητήρα.
* Ένα(1) δοχείο μεταφοράς καυσίμου 10 λίτρων για την πλήρωση του πυροσβεστικού συγκροτήματος .
* Ένα (1) κλειδί υδροστομίου
* Μία (1) πελεκοσκαπάνη
* Δύο αμφίπλευρες κύστες στις οποίες να τοποθετούνται τα παραπάνω επιχειρησιακά υλικά.

**5) Όργανα ελέγχου**

Θα πρέπει να υπάρχουν κατάλληλα όργανα ελέγχου, στο πίσω μέρος του συγκροτήματος και σε ευπρόσιτη και εργονομική θέση.

Το συγκρότημα θα πρέπει τουλάχιστον να διαθέτει:

* Διακόπτη εκκίνησης και διακοπής λειτουργίας.
* Ωρόμετρο λειτουργίας.
* Μετρητή πίεσης.
* Ένδειξη πλήρωσης δεξαμενής νερού

**6) Τεχνικά φυλλάδια**

Κάθε προσφορά να περιλαμβάνει επί ποινής αποκλεισμού τα παρακάτω έγγραφα:

• Τεχνικό φυλλάδιο της υπερκατασκευής

• Τεχνικό φυλλάδιο της πυροσβεστικής αντλίας

• Τεχνικό φυλλάδιο του βενζινοκινητήρα

• Τεχνικό φυλλάδιο του σωλήνα του τυλικτήρα

• Τεχνικό φυλλάδιο του αυλών πυρόσβεσης

• Iso 9001 του κατασκευαστή της υπερκατασκευής

• CE της υπερκατασκευής

• Αναλυτικό πίνακα ανταλλακτικών της αντλίας

• Εικονογραφημένο εγχειρίδιο οδηγιών επισκευής της αντλίας επιπέδου συνεργείου (WORKSHOP MANUAL - στην Αγγλική ή Ελληνική).

**Παρελκόμενα**

Κάθε όχημα θα συνοδεύεται από μία πλήρη σειρά εργαλείων - παρελκόμενων αμέσου εξυπηρέτησης (γρύλος, εργαλεία αλλαγής τροχού, κ.λ.π.), τοποθετημένων σε ειδικό σάκο ή κιβώτιο. Όλα τα εργαλεία θα είναι ισχυρής κατασκευής, επιχρωμιωμένα ή να έχουν υποστεί αντιοξειδωτική προστασία και σκλήρυνση.

**Χρωματισμός**

Όλα τα μεταλλικά μέρη του οχήματος θα είναι κατάλληλα επεξεργασμένα για την προστασία τους από οξειδώσεις.

Να δοθεί πίνακας χρωματολογίου για το προσφερόμενο όχημα

**Γ) Λειτουργικότητα, Αποδοτικότητα και Ασφάλεια**

Θα υπάρχει πλήρη ηλεκτρική εγκατάσταση φωτισμού και σημάτων για την κυκλοφορία, σύμφωνα με τον ισχύοντα Κ.Ο.K. και να είναι εφοδιασμένο με τους απαραίτητους προβολείς, φώτα πορείας, σταθμεύσεως, κλπ.

Όλες οι γραμμές μεταφοράς του ηλεκτρικού ρεύματος πρέπει να οδεύουν με ασφάλεια (τοποθετημένες σε στεγανούς αγωγούς) και να μην είναι εκτεθειμένες, ενώ παράλληλα να είναι ευχερής η επίσκεψη και αντικατάστασή τους χωρίς την ανάγκη διανοίξεως οπών στο όχημα.

Το όχημα θα φέρει τις χαρακτηριστικές ενδείξεις του κατασκευαστή σε ειδική πινακίδα, όπως όνομα, διεύθυνση, τύπο , αριθμό σειράς κ.λπ.

Θα υπάρχει πρόληψη για λήψη όλων των απαραίτητων μέτρων ασφαλούς λειτουργίας και κάθε ειδικής διάταξης για την ασφάλεια χειρισμού και λειτουργίας.

Το όχημα θα παραδοθεί τα ακόλουθα παρελκόμενα :

* Σειρά εργαλείων σε κατάλληλη εργαλειοθήκη που να προσδιορίζονται αναλυτικώς σε κατάσταση, γρύλος, τάκοι κ.ά.
* Πυροσβεστήρα κατά Κώδικα Οδικής Κυκλοφορίας (Κ.Ο.Κ.) (όπως θα ισχύει κατά την ημερομηνία έκδοσης άδειας κυκλοφορίας του οχήματος).
* Πλήρες φαρμακείο σύμφωνα με τον Κ.Ο.Κ.
* Τρίγωνο βλαβών .
* Τα απαραίτητα έντυπα / τεχνικά εγχειρίδια για τη συντήρηση, επισκευή και καλή λειτουργία του οχήματος, στην Ελληνική γλώσσα

**Δ) Ποιότητα - Καταλληλότητα - Τεχνική Υποστήριξη**

Με την προσφορά να κατατεθεί:

* Υπεύθυνη Δήλωση προσκόμισης κατά την παράδοση Έγκρισης Τύπου προκειμένου να είναι εφικτή η ταξινόμηση του οχήματος σύμφωνα με τις ισχύουσες σχετικές διατάξεις.
* Δήλωση συμμόρφωσης ΕΚ (CE) για την πυροσβεστική εξάρτηση (στην Ελληνική γλώσσα ή επίσημη μετάφραση σε αυτή)
* Υπεύθυνη δήλωση εγγύησης καλής λειτουργίας τουλάχιστον **1 έτος**  για το πλήρες όχημα (η εγγύηση να είναι ανεξάρτητη από τα προβλεπόμενα σε οποιαδήποτε εργοστασιακή εγγύηση και να καλύπτει, χωρίς καμία επιπλέον επιβάρυνση του Αγοραστή, την αντικατάσταση ή επιδιόρθωση οποιασδήποτε βλάβης ή φθοράς συμβεί, μη οφειλόμενης σε κακό χειρισμό) .
* Υπεύθυνη δήλωση παροχής ανταλλακτικών τουλάχιστον για **10 έτη**. Το διάστημα παράδοσης των ζητούμενων κάθε φορά ανταλλακτικών θα είναι μικρότερο από 10 ημέρες.
* Υπεύθυνη δήλωση για τον τρόπο αντιμετώπισης των αναγκών συντήρησης / service. Η ανταπόκριση του συνεργείου συντήρησης / αποκατάστασης θα γίνεται το πολύ εντός δύο (2) εργασίμων ημερών από την εγγραφή ειδοποίηση περί βλάβης και η έντεχνη αποκατάσταση το πολύ εντός είκοσι (20) εργασίμων ημερών.

**Να κατατεθεί άδεια λειτουργίας του συνεργείου συντήρησης στην Ελλάδα .**

**Δείγμα**

Προκειμένου να διαπιστωθούν και να αξιολογηθούν πληρέστερα όλα τα λειτουργικά και τεχνικά στοιχεία κάθε προσφερόμενου είδους καθώς και η συμμόρφωσή του προς τις τεχνικές προδιαγραφές, πρέπει, εφόσον απαιτηθεί από την Αναθέτουσα Αρχή, εντός δέκα (10) ημερών από την έγγραφη ειδοποίησή τους οι διαγωνιζόμενοι θα πρέπει να επιδείξουν ίδιο ή όμοιο δείγμα του προσφερόμενου είδους σε τόπο που θα υποδείξουν. **Να υποβληθεί σχετική υπεύθυνη δήλωση.**

**Εκπαίδευση Προσωπικού**

Ο προμηθευτής οφείλει να καταθέσει πρόγραμμα εκπαίδευσης των εργατών , χειριστών του αγοραστή για το χειρισμό και συντήρηση του προσφερόμενου εξοπλισμού. Να κατατεθεί αναλυτικό πρόγραμμα εκπαίδευσης (πρόγραμμα εκπαίδευσης προσωπικού, αριθμός εκπαιδευτών, χρησιμοποιούμενα εγχειρίδια και άλλα εποπτικά μέσα κ.λπ.).

**Παράδοση Οχημάτων**

Η τελική παράδοση του οχήματος θα γίνει στην έδρα του Αγοραστή με τα έξοδα να βαρύνουν τον Προμηθευτή**.** Το όχημα θα παραδοθεί με όλες τις απαραίτητες εγκρίσεις, πιστοποιήσεις για την έκδοση των πινακίδων.

Ο χρόνος παράδοσης δεν μπορεί να είναι μεγαλύτερος από **οκτώ (8) μήνες**. **Να υποβληθεί σχετική Υπεύθυνη Δήλωση.**

**Συμπληρωματικά Στοιχεία της Τεχνικής Προσφοράς**

Στην τεχνική προσφορά να περιλαμβάνονται πλήρη τεχνικά στοιχεία και περιγραφές του προσφερόμενου εξοπλισμού, σχεδιαγράμματα ή σχέδια από τα οποία να προκύπτουν σαφώς τα τεχνικά στοιχεία και οι δυνατότητες των προσφερόμενων οχημάτων.

Ο Προμηθευτής αναλαμβάνει την ευθύνη να προβεί σε οποιαδήποτε συμπλήρωση, ενίσχυση ή και τροποποίηση που θα απαιτηθεί από τον τεχνικό έλεγχο οχημάτων από αρμόδια υπηρεσία του Υπουργείου Μεταφορών κατά την έκδοση της άδειας κυκλοφορίας του οχήματος.

θα ληφθούν θετικά υπόψη οι μικρότερες λειτουργικές ενεργειακές και περιβαλλοντικές επιπτώσεις των εκπομπών CO2,NOx NMHC και εκπομπών αιωρούμενων σωματιδίων.

|  |
| --- |
| **ΚΡΙΤΗΡΙΑ ΑΝΑΘΕΣΗΣ** Υδροφόρα Πυροσβεστικά Οχήματα ελαφρού τύπου (4Χ4) με αυτόνομο πυροσβεστικό συγκρότημα χωρητικότητας 600 λίτρων νερού |
| Α/Α | **ΚΡΙΤΗΡΙΟ ΑΝΑΘΕΣΗΣ**  | **ΒΑΘΜΟΛΟΓΙΑ** | **ΣΥΝΤΕΛΕΣΤΗΣ ΒΑΡΥΤΗΤΑΣ (%)** |
| 1 | Πλαίσιο | 100-120 | 3,00 |
| 2 | Θάλαμος επιβατών | 100-120 | 7,00 |
| 3 | Κιβωτάμαξα  | 100-120 | 3,00 |
| 4 | Κινητήρας | 100-120 | 8,00 |
| 5 | Ηλεκτρικό σύστημα | 100-120 | 3,00 |
| 6 | Τροχοί / Ελαστικά | 100-120 | 3,00 |
| 7 | Σύστημα Ανάρτησης. | 100-120 | 7,00 |
| 8 | Συστήματα πέδησης  | 100-120 | 6,00 |
| 10 | Σύστημα πυρόσβεσης | 100-120 | 30,00 |
| 11 | Εκπαίδευση προσωπικού | 100-120 | 5,00 |
| 12 | Εγγύηση καλής λειτουργίας - αντισκωριακή προστασία  | 100-120 | 10,00 |
| 13 | Εξυπηρέτηση μετά την πώληση- Τεχνική υποστήριξη- Χρόνος παράδοσης ζητούμενων ανταλλακτικών – Χρόνος ανταπόκρισης συνεργείου – Χρόνος αποκατάστασης | 100-120 | 10,00 |
| 14 | Χρόνος παράδοσης  | 100-120 | 5,00 |
|  |  | **ΣΥΝΟΛΟ** | **100,00** |

Η βαθμολογία κάθε κριτηρίου αξιολόγησης κυμαίνεται από 100 έως 120 βαθμούς. Η βαθμολογία είναι 100 βαθμοί για τις περιπτώσεις που ικανοποιούνται ακριβώς όλοι οι όροι των τεχνικών προδιαγραφών. Η βαθμολογία αυτή αυξάνεται έως 120 βαθμούς όταν υπερκαλύπτονται οι τεχνικές προδιαγραφές.

Η συνολική βαθμολογία κυμαίνεται από 100 έως 120 βαθμούς και προκύπτει από τον τύπο:

**U=σ1.Κ1+σ2.Κ2+………..+σν.Κν (τύπος 1)**

όπου: «σν» είναι ο συντελεστής βαρύτητας του κριτηρίου ανάθεσης Κν και ισχύει

**σ1+σ2+..σν=1 (100%) (τύπος 2)**

Η οικονομική προσφορά (Ο.Π.) και η συνολική ως άνω βαθμολογία U προσδιορίζουν την ανηγμένη προσφορά, από τον τύπο:

***λ = Ο.Π.***

***U***

**Συμφερότερη προσφορά είναι εκείνη που παρουσιάζει τον μικρότερο λόγο σύγκρισης λ.**

**ΦΥΛΛΟ ΣΥΜΜΟΡΦΩΣΗΣ**

Υδροφόρα Πυροσβεστικά Οχήματα ελαφρού τύπου (4Χ4) με αυτόνομο πυροσβεστικό συγκρότημα χωρητικότητας 600 λίτρων νερού

| **Α/Α** | **ΠΕΡΙΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΤΗΡΗΣΕΙΣ** |
| --- | --- | --- | --- | --- |
|  | Γενικά *Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Πλαίσιο*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Θάλαμος επιβατών*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Κιβωτάμαξα *Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Κινητήρας *Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Ηλεκτρικό σύστημα*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Τροχοί / Ελαστικά*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Σύστημα Ανάρτησης.*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Σύστημα Διεύθυνσης*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Συστήματα πέδησης *Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Σύστημα πυρόσβεσης*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Χρωματισμός.*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Λειτουργικότητα, αποδοτικότητα και ασφάλεια *Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Ποιότητα, καταλληλόλητα και αξιοπιστία *Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Τεχνική υποστήριξη, εμπειρία και ειδίκευση*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  |  Εκπαίδευση προσωπικού*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Παράδοση οχημάτων*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |
|  | Συμπληρωματικά στοιχεία της τεχνικής προσφοράς*Όπως αναλυτικά ορίζονται στην σχετική μελέτη της διακήρυξης* | ΝΑΙ |  |  |

Οι απαντήσεις στις ανωτέρω τεχνικές απαιτήσεις να είναι κατά προτίμηση αναλυτικές και επεξηγηματικές.